2. MATEMATIKA

**Brojevna crta i računanje na brojevnoj crti** – sat vježbanja i ponavljanja

Danas nam je na redu ponavljanja što smo naučili o brojevnoj crti i vježbanje računanja na brojevnoj crti.

Za početak, otvorite svoje bilježnice te ispod zaljepljenih listića ili na novu stranicu ako vam ispod ne stane nacrtajte dvije brojevne crte te označite na njima brojeve 0, 1, 2, 3, 4, 5. Na prvoj brojevnoj crti prikažite računski izraz 2 + 2 te izraz napišite ispod brojevne crte i napišite rezultat. Na drugoj brojevnoj crti prikažite koliko je 4 – 3 te isto ispod brojevne crte napišite taj računski izraz i rezultat.

Sada otvorite svoje radne bilježnice (roze) i riješite zadatke na 43. stranici.

Ponovimo! Odgovorite usmeno na sljedeća pitanja:

* *Koji se broj nalazi ispred broja 1?*
* *Je li 0 njegov sljedbenik ili prethodnik?*
* *Koji je broj veći od broja 2, a manji od broja 4?*
* *Koji je broj neposredni sljedbenik broja 4?*
* *Koji je broj neposredni prethodnik broja 3?*
* *Ako se na brojevnoj crti pomičem ulijevo prema manjim brojevima, znači li to oduzimam ili zbrajam?*
* *Ako se na brojevnoj crti pomičem udesno prema većim brojevima, koju sam računsku radnju prikazala? Zbrajanje ili oduzimanje?*

**DOMAĆA ZADAĆA:** ZBIRKA (zeleno plava), 61. stranica